b'\n_START_ARTICLE_\nTempelj Kasthamandap\n_START_SECTION_\nPotres leta 2015 in kasnej\xc5\xa1a izkopavanja\n_START_PARAGRAPH_\n25. aprila 2015 je bil tempelj Kasthamandap skupaj s \xc5\xa1tevilnimi drugimi stavbami na Katmandujskem kraljevem trgu po\xc5\xa1kodovan in poru\xc5\xa1en. Potres aprila 2015 je bil ocenjen na 7,9 (Mw) ._NEWLINE_Med izkopavanji so bili iz stebra templja Kasthamandap najdeni napisi na bakreni plo\xc5\xa1\xc4\x8di, ki omenjajo Jayasthithi Malla, Jyotir Malla in Yogmati Bhattarika . V rokopisih datiranih v Nepal Sambat 499, 454 in 543 (ali 1288, 1243, 1332 n. \xc5\xa1t.) je zapisano, da mora oseba, odgovorna za delovanje Pachali Bhairav Jatra, organizirati festival po posebnih predpisih .\n_START_SECTION_\nStanje danes\n_START_PARAGRAPH_\nZ nedavnimi arheolo\xc5\xa1kimi najdbami je bilo re\xc5\xa1enih ve\xc4\x8d mitov in zgodb o datumu izgradnje templja Kasthamandap. Nedavno odkriti predmeti med izkopavanjem po potresu leta 2015 so pokazali, da je bil Kasthamandap zgrajen v 7. stoletju v \xc4\x8dasu Lichhavidov. _NEWLINE_Pred tem se je predpostavljalo, da je bil Kasthamandap zgrajen okrog 12. stoletja._NEWLINE_Skupina mednarodnih in narodnih strokovnjakov iz Oddelka za arheologijo, vlade Nepala in Durhamske univerze je izkopavala pod Kasthamandapom in v temeljih na\xc5\xa1la premog in pesek. Temeljno zemljo, premog in pesek so vzeli na Univerzo v Stirlingu na \xc5\xa0kotskem za teste ogljika in opti\xc4\x8dno stimulirane luminiscence. Skoraj sedem mesecev laboratorijskih testov je pokazalo, da je bil tempelj Kasthamandap zgrajen v 7. stoletju, je povedal Ram Kunwar, tiskovni predstavnik na Oddelku za arheologijo. _NEWLINE_Vi\xc5\xa1ji arheolog Kosh Prasad Acharya, ki je sodeloval v ekipi, ki so jo vodili strokovnjaki z univerze Durham je dejal, da je rezultat laboratorijskega testa premoga, ki so ga odkrili med izkopavanjem, dokazal, da je star 2200 let in da je bilo pred tem tukaj kmetijsko zemlji\xc5\xa1\xc4\x8de._NEWLINE_Skupina zdaj opravlja izkopavanja Kasthamandapa s finan\xc4\x8dno in tehnolo\xc5\xa1ko podporo National Geographic Society in Art and Humanities Research Council._NEWLINE_Pravijo, da je bil Kasthamandap zgrajen iz lesa enega samega drevesa. Prav tako se izvajajo znanstveni preizkusi vzorca lesa, da se ugotovi ali je tako._NEWLINE_Ugotovljeno je bilo, da ni bilo napake pri gradnji temeljev Kasthamandapa, vendar je bila v procesu gradnje nad njimi odkrita napaka._NEWLINE_Med \xc5\xa1tirimi stebri je bil eden zgrajen malomarno, kar je povzro\xc4\x8dilo uni\xc4\x8denje Kasthamandapa v potresu, so povedali strokovnjaki._NEWLINE_Temeljenje objekta je bilo mo\xc4\x8dno zgrajena po tradicionalnih metodah. Med \xc4\x8di\xc5\xa1\xc4\x8denjem ru\xc5\xa1evin je bilo ve\xc4\x8d \xc5\xa1kode povzro\xc4\x8deno z uporabo buldo\xc5\xbeerjev.'